**Gulbenes 1.pirmsskolas izglītības iestādes**

**ekopadomes sēdes protokols Nr. 1.**

Gulbenē 2022.gada 20.oktobrī

**Piedalās**: 1.grupas vecāku pārstāve Kristīne Ščedrova, 5.grupas vecāku pārstāve Liene Baltiņa, 6.grupas vecāku pārstāve Sanita Kalniņa, vadītājas vietniece izglītības jomā Sintija Ločmane, skolotāja Alla Miņina, skolotāja Anita Bondare, skolotāja Inga Lukjanova, skolotāja Solvita Boša;

**Sēdes vadītāja:** ekoskolas koordinatore Sintija Ločmane

**Sekretāre:** Alla Miņina

**Darba kārtība:**

1. Informācija par iepriekšējā mācību gada aktivitātēm un sēdes lēmumu izpildi un žūrijas komentāriem;
2. Ekoskolas Rīcības plāna 2022./2023.mācību gadam izskatīšana;
3. Ekoskolas Rīcības dienu 2022 plānošana;
4. Ģimeņu anketēšanas plānošana.

Sēdes sākumā notika ekopadomes iepazīšanās un saliedēšanās, katram dalībniekam īsi pastāstot, kādas fiziskās aktivitātes kopā ar ģimeni īsteno ikdienā. Ekopadomes koordinatore Sintija Ločmane aicināja katru ekopadomes dalībnieku būt aktīvam un vērstam uz sadarbību, lai kopīgi plānotu, organizētu un izvērtētu dažādas interesantas aktivitātes. Tieši tāpat aicināja vecākus būt savu bērnu grupu Ekopadomes vēstnešiem, lai pēc iespējas vairāk iesaistītu iestādes vecākus.

**1.**

Ekopadomes koordinatore informēja par 02.06.2022. sēdes lēmumu izpildi. Mācību gada noslēgumā tika veikta Ģimeņu anketēšana par Ekoskolas darba rezultātiem 2021./2022.mācību gadā. Anketas rezultātu apkopojums publicēts iestādes mājaslapā un izmatots jaunā gada rīcības plāna projekta veidošanā. Aptaujas rezultāti parādīja, vecāki augsti vērtē aktivitātes un praktisku darbošanos un mācīšanos svaigā gaisā, augu iepazīšanu un audzēšanu, kā arī iepirkuma maisiņu izgatavošanu.

Savukārt, zemāk novērtētas aktivitātes, kas notika bez vecāku iesaistīšanās, piemēram Lukturīšu un Silto džemperu diena, ko vēlēdamies nevarējām izdarīt dēļ epidemioloģiskās situācijas valstī un izrietošajiem noteikumiem un kārtībām.

Ekopadomē tika izrunāti žūrijas ieteikumi un aizrādījumi, pie kuriem esam apņēmušies pastiprinātāk piestrādāt.

Veidojot jaunā rīcības plāna projektu, tajā iekļautas aktivitātes starptautiskajās vides dienās sadarbībā ar brīvprātīgajiem jauniešiem, kā arī citi ekopadomes dalībnieku ierosinājumi par ēdienkartes uzlabojumiem, videi draudzīgu pārvietošanos u.c.

**2.**

Ekoskolas koordinatore pastāstīja par Rīcības plāna 2022./2023.mācību gadam plānotajām aktivitātēm un aicināja būt atsaucīgiem, iesaistīties pie aktivitāšu realizēšanas, būt klātesošiem un ņemt dalību Ekoskolas dzīvē vēl aktīvāk, kā to darījuši iepriekš. Lai organizētajos pasākumos un aktivitātēs gūtu atbalstu, klātesamību un iesaisti, koordinatore aicināja Ekopadomes vecākus būt aktīviem savu bērnu grupu vecāku vēstnešiem, lai tādējādi piesaistītu aizvien lielāku vecāku iesaisti. Vienojāmies, ka vecāki vairākkārt atkārtos aktuālo informāciju visiem grupu vecākiem par tauvojošajām plānotajām aktivitātēm.

**3.**

Ekoskolas koordinatore pastāstīja, ka pirmā starptautiskā Ekoskolu Rīcības dienu kampaņa notika 2012. gadā un kopš tā laika Latvijas Ekoskolas ik gadus piedalās nedēļu ilgā kampaņā ar mērķi uzrunāt sabiedrību, vērst uzmanību nozīmīgām vides problēmām un ikvienu rosināt uz rīcību, kas var palīdzēt šīs problēmas mazināt. Nedēļas laikā tiek organizētas dažādas izglītojošas un interaktīvas aktivitātes, uzsāktas praktiskas iniciatīvas, kuru mērķis ir piedāvāt risinājumus globālām vides problēmām, īstenojot vietēja mēroga rīcības. Šogad Rīcības dienas notiks no 7. - 13. novembrim. Kopīgs sauklis šogad - "Maziem darbiem - liela ietekme”! Šogad Rīcības dienu tēmas: Klimata pārmaiņas, Vides piesārņojums vai Bioloģiskās daudzveidības samazināšanās.

Aicinājumu "Maziem darbiem-Liela ietekme” jāpapildina ar konkrētu rīcību. Tā būtu apņemšanās, kas palīdz aktualizēt un risināt kādu iestādei un kopienai aktuālu vides aizsardzības jautājumu, kas saistīts ar ANO ilgtspējīgās attīstības mērķiem.

Sēdes dalībnieki apspriedās, kādam jautājumam veltīt Rīcības dienu aktivitātes.

Sēdes turpinājumā notika diskusija par iespējamām aktivitātēm, un Rīcības dienu plānošana.

Ekopadomes dalībnieki sprieda, kuras iestādes uzaicināt piedalīties Rīcības dienās, un vienojās, par kādām Rīcības dienu aktivitātēm katrs uzņemsies atbildību.

**4.**

Sēdes noslēguma daļā ekopadomes dalībnieki apsprieda Vides ietekmju novērtējuma veidošanu, kurā paredzēts iekļaut arī vecāku anketēšanu. Tika izteikti ierosinājumi iekļaut jautājumus par četrām Ekoskolu tēmām – klimata pārmaiņas, kas bija pagājušā gada tēma, vide un veselīgs dzīvesveids, mežs un pārtika. Tika ierosināts papildināt vides novērtējuma jautājumus ar mūsu darba novērtējumu un idejām un ierosinājumiem turpmākajiem darbiem.

Tika izveidota aptaujas anketa:

Ģimeņu aptauja par Ekoskolas darba aktualitātēm

1. **Kuru no šīm problēmām jūs uzskatāt par visas pasaules lielāko problēmu? (Atzīmē 1)**

* Klimata pārmaiņas
* Infekcijas slimību izplatība
* Nabadzība, bads un dzeramā ūdens trūkums
* Ekonomiskā situācija
* Demokrātijas un tiesiskuma mazināšanās
* Dabas stāvokļa pasliktināšanās
* Pieaugošais iedzīvotāju skaits pasaulē
* Starptautiskais terorisms
* Piesārņojuma izraisītas veselības problēmas
* Bruņoti konflikti
* Kodolieroču skaita palielināšanās

1. **Vērtējot skalā no 1 līdz 10, jūsuprāt, cik nopietna problēma šobrīd ir klimata pārmaiņas?**
2. 2 3 4 5 6 7 8 9 10

(Nepavisam nav nopietna) (Ārkārtīgi nopietna)

1. **Kā jūs ģimenē visbiežāk pavadāt brīvo laiku kopā ar bērniem?**
2. Pasīvi (piemēram, spēlējot galda spēles, skatoties filmas/TV u. c.)
3. Aktīvi (piemēram, ejot pastaigās, braucot ar velosipēdiem, sportojot u. c.)
4. Vienlīdz daudz gan aktīvi, gan pasīvi
5. **Cik bieži jūs pārvietojaties kājām vai ar velosipēdu, nevis mehanizētajiem transportlīdzekļiem?**
6. Vienmēr
7. Vairumā gadījumu
8. Dažreiz
9. Reti
10. **Cik bieži jūsu ģimene dodas pārgājienos, apmeklē dabas parkus vai takas vai vienkārši atpūšas dabā?**
11. Ļoti bieži un visos gadalaikos
12. Bieži, bet pārsvarā siltajā laikā
13. Dažreiz
14. Reti
15. **Kādi, jūsuprāt, varētu būt ieguvumi no mācībām ārpus telpām?**

**7. Vai jūs vēlētos, ka vairāk mācību nodarbību mūsu pirmsskolā norisinās ārpus telpām?**

- Jā, noteikti - Drīzāk jā - Nezinu - Drīzāk nē - Noteikti nē

**8. Vai, jūsuprāt, mūsu pirmsskolas apkārtne veicina bērniem vēlmi pavadīt laiku ārā?**

- Jā, noteikti

- Jā, bet nepieciešami nelieli uzlabojumi

- Nē, nepieciešami lieli uzlabojumi

- Nezinu;

**9. Kas, jūsuprāt, nepieciešams mūsu pirmsskolas apkārtnē, lai bērniem būtu interesanti vairāk mācību nodarbību un brīvo laiku pavadīt ārā? (iespējams atzīmēt vairākas atbildes)**

* Vairāk koku, apstādījumu, zālāju
* Vairāk dabisku teritoriju, kur vērot dabu (piem., atsevišķs laukums, kur ir nepļauts zāliens)
* Informatīvi stendi, kas ļauj uzzināt par apkārtnes augiem un dzīvniekiem
* Vieta, kur bērniem audzēt dārzeņus vai citus augus
* Vairāk soliņu atpūtai
* Vietas, kur vadīt mācību nodarbības ārā
* Aktivitāšu laukumi, kur droši kāpelēt, lēkāt, šūpoties
* Vietas, kur spēlēt bumbu
* Smilšu kastes
* Skulptūras, sienu gleznojumi vai citi mākslas darbi

Cits\_\_\_\_\_\_\_\_\_\_\_\_\_\_\_\_\_\_\_\_\_

**10. Cik bieži jūs ar ģimeni dodaties pastaigāties vai atpūsties mežā?**

- Gandrīz katru dienu - Dažas reizes mēnesī - Dažas reizes gadā - Ļoti reti

**11. Kā jūs parasti rīkojaties, ja ieraugāt mežā atkritumus?**

* Ziņoju, izmantojot lietotni [“Vides SOS”](http://www.videssos.lv/kaa_lietot)
* Ziņoju meža īpašniekam vai pašvaldībai
* Salasu atkritumus un izmetu tam paredzētā vietā
* Nedaru neko

Cits\_\_\_\_\_\_\_\_\_\_\_\_\_\_\_\_\_\_\_\_\_

**12. Vai mājās pievēršat uzmanību tam, lai atbildīgi lietotu meža resursus? (iespējams atzīmēt vairākas atbildes)**

* Nepievēršam uzmanību
* Iegādājamies papīru ar FSC sertifikātu
* Iegādājamies koka mēbeles ar FSC sertifikātu
* Lietojam papīru, kas ražots no otrreiz pārstrādātām šķiedrām
* Lietojam tualetes papīru, papīra dvieļus vai salvetes, kas ražoti no otrreiz pārstrādātām šķiedrām
* Taupīgi lietojam papīru (piemēram, izmantojam abas puses, lieki nedrukājam)
* Nelietojam, vai maz lietojam produktus, kas veicina lietus mežu izciršanu (piemēram, produktus, kas satur palmu eļļu)
* Ziedojam, vai iesaistāmies nevalstiskās organizācijās, kas rūpējas par meža aizsardzību

Cits\_\_\_\_\_\_\_\_\_\_\_\_\_\_\_\_\_\_\_\_\_

**Lēmumi:**

1. Organizēt Ekoskolu Rīcības dienu 2022 aktivitātes 7.-13.novembrī, izmantojot aicinājumu “Maziem darbiem- Liela ietekme!”:
   1. Izveidot afišas par Rīcības dienu aktivitātēm un izplatīt informāciju E-klasē un sociālajos tīklos un rosināt visu pirmsskolas saimi aktīvi piedalīties;
   2. Rīcības dienu laikā izveidot aktivitāšu maršrutus un karti pilsētas parkos aktivitāšu veikšanai, kā arī, lai samazinātu bioloģiskās daudzveidības samazināšanos, izvietot sēklas ar īpašo vēstījumu un atgriezeniskās saites sniegšanas kontaktiem, sabiedrībai pieejamās vietās.
   3. Sadarbībā ar SIA “Pilsētvides serviss” organizēt konteinera piegādi makulatūras krāšanai.
   4. Sadarbībā ar fitnesa treneri aicināt sabiedrību nākt kopā izkustēties pilsētas parkā.
   5. Izdot Zaļo padomu avīzīti ar ģimeņu mīļākajām ēdienu receptēm;
2. Līdz 25. oktobrim izsūtīt vecākiem Ģimeņu aptaujas anketu un līdz 31.oktobrim apkopot rezultātus;
3. Par lēmuma izpildi atbildīgi visi ekopadomes dalībnieki.

Sēdes vadītāja Sintija Ločmane

Sekretāre Alla Miņina